Järgnev saade on valminud tänu J.Meyeri teenistuspartnerite toele
Püha Vaim on ainus,
kes teab kõige õigemat aega su elus,
kõige õigemat viisi, kuidas midagi teha
ja kõige õigemat inimest, kes saab sind aidata.
Samas aga on Ta ise ülim nõuandja.
IGAPÄEVAELU RÕÕMUD
Mul on seekord käsil seeria muudatustest
ehk sellest, kuidas muutuda Kristuse sarnaseks.
Ja kuidas muutuda uueks looduks Temas
nagu Piibel seda nimetab.
Kõik vana on möödas, uus on tekkinud.
See võib olla vahel segadust tekitav me jaoks,
sest me mõtleme, et kui oleme uued loodud,
siis miks me ikka veel nii vanal moel käitume?
Kui kõik vana on möödas,
siis miks ma ikka veel neid vanu asju teen?
Kuid seda seetõttu, et me oleme ühes protsessis,
mida nimetatakse muutuseks
ja mis tegelikult tähendab täielikku muudatust.
See on huvitav, sest me kõik palume ja vajame muutust,
lausa igatsedes selle järele,
samas kui teisalt tunneme täiega hirmu selle ees.
Oleme lõpetanud kõik vana ega taha seda enam, soovides uut,
kuid samas kardame ka sel vanal minna lasta,
kuna me pole kindlad, mis see uus asi olema saab?
Nii et sellest muutuste protsessist täna räägimegi.
Sellest, kuidas me tunded muutustele reageerivad
ja kõigist muist asjust ka.
Mul kulus ikka pikka aega, et midagi mõista,
kuid sellest oli palju abi, kui lõpuks mõistsin.
Vaimses mõttes uuesti sündides saame me osa Jumala loomusest,
kuid see tuleb meisse kui seemnena.
Kõik vaimuviljad on su sees olemas, kuid seda esmalt vaid kui seemnena.
Seemneid aga tuleb kasta
ja nad peavad juurduma.
Kui nad aga on juurdunud,
peavad nad mingi hetk hakkama kandma vilja.
Kui aga sina oled kannatamatu, soovides kõike kohe, nüüd ja praegu
ning sa pole valmis investeerima ei oma aega, õpinguid ega energiat,
siis sa võid küll pääseda taevasse,
kuid sa ei saa kogema mingeid võite siin maa peal
ja sa ka ei naudi oma maist teekonda.
Ühtlasi on ka võimalik,
et su elu pole suurem asi tunnistus inimestele sinu ümber.
Sest kui maailm üldse midagi vajab...
Ma ei usu, et nad vajaksid veel ühte jutlust.
Jutlused on ka head ja ma kavatsen ka jätkata jutlustamist,
kuid mida maailm tegelikult vajab,
on näha tunnistust muudetud eludest
ja inimesi, kes on täis rahu, rõõmu ja armastust.
Inimesi, kellel on tunnistus ja kes ütlevad:
"See on see, mis minuga kunagi juhtus,
kuid Jumal on aastate jooksul teinud oma tööd mu sees
ja ma võin öelda, et olen tänaseks vaba oma minevikust."
Üks naine küsis mu käest täna:
"Oled sa ikka tõeliselt vaba sellest kõigest?"
Ja ma vastasin: "Olen!"
See ei tähenda,
et ma ei pea enam kunagi mõne mineviku teemaga tegelema,
sest on teatud asju sealt, millega ma pean veel tegelema.
Kuid vabadus ei tähenda seda,
et enam üldse millegagi tegelema ei pea,
vaid see tähendab arusaama sellest, millega sa tegeled.
Arusaama sellest, millega tegeled
ning tõdemist: "See on hirm ja ma ei vannu sellele alla."
Küsimus pole selles, et ma ei tunne enam kunagi hirmu,
vaid ma ei pea laskma sel enam valitseda enda üle
nii nagu siis, kui üles kasvasin.
Nii püüan õpetada teile seda, kuidas saada täielikult vabaks.
Kui Aadam ja Eeva tegid Eedeni aias pattu
ja kogu see patune loomus kandus edasi
kogu ülejäänud inimkonnale.
Tundub kehva diil - ma tean,
kuid kuna Jeesus seadis kõik korda, siis seegi kandub meile edasi.
Ehk siis - Jumal korraldas selle ära!
Kuid mida Ta tahab, on see, et pöörduksime täienisti tagasi
Tema algse plaani poole meie osas.
Mis tähendas käia võidus, olla õnnistatud ja õnnistuseks,
nautida Jumalat ja elu,
omada rahu, rõõmu ja head suhet Temaga.
Niisiis.
Tänane teema on: "Võttes tagasi sulle kuuluva."
Esimene asi, mida öelda tahan, on see, et meid on röövitud.
Üks esimesi ilmutusi, mille sain,
kui Jumala Sõna väga põhjalikult uurima asusin...
Olen alati öelnud, et olin kristlane ammu enne seda,
kui minust tõeline kristlane sai.
Nii et selles on suur vahe,
kas oled ikka tõeliselt pühendunud või mitte.
Olen kindel, et enamus teist on,
sest muidu te poleks siia sel reede hommikul tulnud.
Ühtlasi vaatab meid teleri vahendusel suur hulk inimesi üle maailma,
mistõttu tahan öelda,
et pead pühenduma kõige täiega oma suhtele Jumalaga.
Mitte nii, et üks jalg on maailmas ja teine Jumala juures.
Ära ole vaid pühapäeva-kristlane, olles esmaspäeval juba keegi teine.
Aamen?
Nii et kui hakkasin seda ikka tõsiselt võtma
ja ma tegin seda seetõttu, et mõistsin, et mu seis on kohutav.
Tundsin end kohutavalt,
isegi, et olin kristlane ja käisin kirikus.
Me maksime kümnist ja armastasime Jumalat,
kuid ma olin täiega õnnetu.
Me peame mõistma, et õnnetu ja kristlane
on täiega vastandid.
Saame kindlasti aru, et need kaks ei sobi omavahel kokku.
Kuid teate, mis? Maailm on täis õnnetuid kristlasi.
Nii lihtsalt on.
Üks asi on olla õnnetu patune,
kuid kes tahaks olla õnnetu Jumala püha?
Mina küll mitte.
Usun, et kusagil peaks ikka mingi muutus aset leidma.
Kui sul on mõni probleem, siis ära ainult talu seda,
vaid küsi Jumalalt: "Milles asi?"
Saad olema hämmingus, kui näed, mida Jumal sulle näitab,
kui küsid Ta käest: "Milles asi?"
Samas ole avatud võimalusele, et asi võib olla sinus.
Meile muidugi meeldiks,
kui Jumal ütleks, et viga on kelleski teises.
Et süü on ikka Saatanas.
Mulle väga meeldiks, kui süü oleks Saatanas.
Kuid kui Jumal hakkas mulle andma mitmeid ilmutusi,
olid asjad paljuski minus kinni.
Mina olin see, kes pidi õppima ja muutuma.
Nii et üks ilmutusi, mille ma sain, oli see, et mind on röövitud
ja mind ajas see algul ikka täiega marru.
Sest tead, mis oli minu elu suurim röövel?
Usk ehk religioon.
Seda öeldes ei pea ma silmas sinu või minu usku.
Me ajame tihti sassi need sõnad: usk ja religioon.
Keegi küsib: "Mis usku sa oled?"
ja me vastame: "Baptist, metodist, katoliiklane, luterlane, nelipühilane."
Kuid see pole see, millest Piibel räägib,
kui kasutab sõna religioon või usk.
Kui Jeesusel oli üldse kellegagi mingit kana kitkuda,
siis seda tolle aja religioossete inimestega.
Ta ütles: "Te koormate inimesi igasuguste keeldude ja käskudega,
kuid te ei liiguta lillegi, et neid aidata."
Te peate osasi inimesi paremaks kui teisi.
On teatud inimesi, keda te ei lase üldse oma kirikusse,
rääkimata veel kuhugi esiridadesse.
Me palume kangesti ärkamist,
kuid enamus inimesi, kes vajavad abi,
ei pruugi just lõhnata kõige paremini,
ei pruugi näha välja nii nagu sina või lõigata oma juukseid nagu sina.
Ja fakt on see, et enamus kogudusi
pole valmis tulema toime selliste inimestega.
Nad käsiks neil enne end puhtaks pesta,
juuksed ära lõigata,
teha seda, teist ja kolmandat,
enne, kui nad saaks sisse tulla ja võtta osa kõigest toimuvast.
Religioon võib meile öelda, mida teha,
kuid ta ei ütle meile kunagi, kes me oleme Kristuses.
Ja see on suurim tragöödia üldse!
Muud ei ole, kui vaid: "Tee seda, tee seda, tee seda!"
ja me langeme lõksu, kus mõtleme: "Kui ma loen piisavalt Piiblit,
kui ma palvetan piisavalt ja teen mõned head teod
ning kui ma käin regulaarselt kirikus,
siis on minu ja Jumala vahel kõik hästi."
Kui aga üheski neis asjades puusse paned, tunned end süüdi,
sest sa arvad, et Jumal on su peale pahane.
Nii et inimesed püsivad kui ühes rattas
uskudes, et kui nad teevad piisavalt, valmistavad nad ka Jumalale rõõmu,
samas tundes, et nad siiski ei tee seda.
Las ma öelda sulle midagi - Jumal on juba rõõmus ja õnnelik.
Ja Ta juba armastab sind.
Ühtlasi ei saa Ta sind grammivõrdki rohkem armastada
kui Ta seda juba teeb.
Ükskõik, kui palju häid tegusid sa ka ei teeks -
sa oled juba praegu täielikult, täiuslikult ja tingimusteta armastatud.
See ei tähenda seda, et ma ei peaks muutuma,
kuid minu muutumine
ei puuduta kuidagi Jumala armastust minu suhtes.
Jumal on armastus.
Armastus pole midagi, mida Ta tasemete kaupa välja jagaks
stiilis: "Sa pole nii hea, nii et armastan sind pisut vähem
ja sa oled parem kui too teine, nii et armastan sind pisut rohkem.
Aga ossa poiss, kus ma armastan seda inimest seal,
sest ta loeb iga aasta Piibli kaanest kaaneni läbi!"
Kuid kui kurb see ka poleks -
paljud inimesed elavad taolise arusaamaga.
Piiblisalm, mida sageli jagame, on Johannese 10:10
"Varas ei tule muu pärast kui varastama ja tapma ja hukkama."
Kuid Jeesus ütles: "Mina olen tulnud..."
Kas pole tore, et Ta on tulnud?
Ma võiks ainuüksi nende kahe sõna põhjal jutlustada.
"Mina olen tulnud, et neil oleks elu ja oleks seda ülirohkesti."
Wau!
Ma isegi ei teadnud, et sa võiks nautida oma elu.
Ma tundsin end lausa süüdi, kui tundsin rõõmu ja naudingut elust.
Mul oli tunne, et pean koguaeg ikka tööd rabama.
"Mina olen tulnud, et neil oleks elu, ja oleks seda ülirohkesti."
Varas, kelleks me alati Saatanat peame
ja kes seda ka on,
kuid kui loed hoolikalt Johannese 10 ptk'i,
siis tegelik varas, kellest seal räägitakse,
on hoopis religioosne süsteem.
Aamen?
Mis on ka alguse saanud Saatanast.
Viimane asi, mida Saatan tahab, et sa teaksid,
on see, kui väga Jumal sind armastab.
Viimane asi, mida ta tahab, et sa teaksid,
on kõik see, mis on Jumala annina juba su sees olemas.
Ehk kõik, mis juhtuma peab, on see,
et Püha Vaim tuleb ja teeb sinuga koostööd su elus,
aidates kõigel, mis on su sees, tulla esile.
Aidates tulla esile kõigel muutusel ja taastumisel.
Püha Vaim on ainus,
kes teab just seda kõige õigemat aega su elus,
kõige õigemat viisi, kuidas midagi teha
ja kõige õigemat inimest, kes võib sind aidata ja sind teenida.
Samas on Püha Vaim ise see kõige olulisem nõuandja.
Ja kui sa otsidki abi ja nõu kelleltki teiselt,
ole kindel, et see keegi teine ammutab oma nõu Pühalt Vaimult.
Aamen?
Kui ma vajasin oma elus taastamist
kõigest kuritarvitamisest oma minevikus,
siis arvasin, et isakodust ära minnes on ka mu probleem lahendatud.
Kuid see oli mu hinges endiselt alles.
See oli mu mõtteviisides alles.
Osa su mineviku probleemidest on rohkem olemas kui sa arvadki.
Ja sa isegi ei mõista, et su mõtteviis on vale.
Ainus viis sellest aru saada,
on võrrelda oma mõtteviisi Jumala Sõnaga.
Ma käisin aastaid kirikus
ega saanud arugi, et see on probleem vihata oma isa.
Ma ei teadnud seda.
Ma arvasin, et ta on seda väärt.
Miks ma ei pidanudki teda vihkama kõige pärast, mida ta oli mulle teinud?
Ma ei mõistnud, et kui talle andestan,
aitan ma eelkõige iseennast.
Sel kõigel polnud temaga üldse suurt palju pistmist,
vaid see aitas mind.
Mu hing ei pidanud enam olema pidevalt mürgitatud
millegi poolt, mis juhtus minuga ammu aega tagasi.
Nii et ma tegelikult ei õppinud seda, mida oleksin pidanud.
Tänu Jumalale koguduse eest! Aamen?
Tänu Jumalale kõigi imeliste koguduste eest,
kuid kui aus olla
ja ilma, et sooviksin kedagi pahandada,
kuid kui sa käid kusagil, kus sa ei õpi midagi
ja kus sa ei kasva, õpi ega teeni,
kus käid pigem sundusest,
jõudmata ära oodata, millal sealt ära saad
ja sul on seal üliigav,
siis peaksid ikka tõsiselt kaaluma oma aja pühendamist millelegi,
mis kannab tõeliselt head vilja su elus.
Aamen?
On piisavalt võrratuid kogudusi ja sa pead lihtsalt kuuluma ühte,
kus koged väljakutseid ja kasvu.
Ma tahaks väga loota,
et suudan pisutki te elu teatud vallas ebamugavaks muuta.
Ma ei usu, et peaksime inimestele vaid pai tegema
ja neile magustoitu sisse söötma.
Aamen?
Nii et ma võin küll öelda
igasugu tupsununnu armsaid ja meelitavaid asju
nagu see, et Jumal armastab sind lõputult.
Kas see pole mitte hea tunne?
Kuid ma võin sulle ka öelda: "Aja oma asjad korda!"
Mis ei tähenda seda, et Jumal armastaks sind siis rohkem,
kuid see tähendab, et sa reageerid Tema armastusele,
öeldes: "Jumal, armastan Sind väga
ja hindan kõike, mida oled minu heaks teinud.
Tahan teha kõike just nii nagu Sina tahad, et see sünniks.
Palun aita mind!"
See on see, kuidas Püha Vaim toimib.
Ma hõljusin mingis oma teemas ringi
ja Jumal hakkas avama mu silmi ning tegema oma tööd mu elus.
Nii et ma tegin midagi, mida polnud tavaliselt teinud -
ma läksin ühe teise koguduse teenistusele,
kus neil oli üks külaliskõneleja.
Tegu oli naisega, kes oli ka olnud seksuaalselt kuritarvitatud
oma isa poolt.
Dave ostis mulle ta raamatu.
Mul polnud aimugi,
mis Pühal Vaimul mu jaoks selle kaudu varuks oli,
kui Dave mulle ta raamatu ostis.
Avasin selle järgmisel hommikul,
kus kohe esimesel lehel oli kirjas kõik see, mis oli ka minuga toimunud
ja korraga kogu see valu mu seest...
Virutasin selle raamatu nurka
ja ütlesin: "Ma ei kavatse seda lugeda!",
kui kuulsin korraga väga selgelt Püha Vaimu häält: "On aeg!"
Ta teadis, millal oli õige aeg
ja Ta sättis mu õigel ajal õigesse kohta.
Ma poleks ise tulnud selle pealegi, et seda raamatut osta,
nii et Ta õhutas Dave'i seda tegema,
kes ilmselt ei saanud isegi aru, mida ta teeb.
Las ma öelda sulle midagi -
Jumal kasutab meid isegi siis,
kui meil endal pole aimugi, mis toimub.
Sa vaatad meid just praegu
ja arvad, et sattusid vaid juhuslikult selle saate peale.
Mis puutub Jumala asjadesse, siis ma ei usu, et juhuseid on olemas.
Mina usun, et Ta juhib ja suunab meid.
Ma ei teadnud midagi sellest,
kuidas olla võidukas olukordades, mis mu vastu tõusevad.
Tujude suhtes, mis ilma hoiatamata ründavad.
Kui paljud teavad, et mitte kõik tormid pole ette ennustatavad.
Sa arvasid, et saab olema päikseline päev,
kui korraga seisid silmitsi elu ühe suurima tormiga.
Ma vihkan selliseid päevi!
Sest siis on ikka väga raske öelda,
et kõik tuleb kasuks neile, kes on Jumala kavatsuse kohaselt kutsutud.
Ma ei teadnud midagi süütunde ja hukkamõistuta elamisest.
Mul polnud mingit rahu ega rõõmu
ega ka tõeliselt lähedast ning isiklikku suhet Jumalaga.
Ma arvasin, et palve on viimane õlekõrs,
mille järele haarata siis, kui lained juba pea peal kokku löövad.
Mul polnud aimugi, et need lained olid juba ammu üle mu pea
ses' hullumeelses elus.
Ma ei teadnud, et mind on röövitud.
Vaatame Jesaja 42:22
"Ja see on paljaksriisutud ja rüüstatud rahvas..."
Ütle: "Olen paljaksriisutud."
"Ja see on paljaksriisutud ja rüüstatud rahvas:
nad kõik on pandud aukudesse ja peidetud vangikodadesse;
nad on jäänud saagiks ja päästjat ei ole,
rüüsteks ja ükski ei ütle: Anna tagasi!” ehk taasta!
Olen täna siin, et öelda: Jumal tahab taastada ja anda tagasi.
Aamen?
Ja kui sa seda kunagi varem kuulnud pole,
siis tea, et Jumal võib su täielikult taastada,
tuues su parimasse kohta, kus eales olla võiksid;
paremasse kui siis, kui ühtki jama poleks juhtunud.
Kui sul on seda raske uskuda,
lähme korra tagasi eelmise korra jutu juurde,
kus mu sõnumi pealkirjaks oli "Julge uskuda!"
Julge uskuda, et ükskõik, kaua su probleem ka kestnud poleks -
Jumalaga koos on kõik võimalik!
Aamen?
Ainus, mis kunagi ei muutu, on Jumal
ja Tema tahab muuta kõike.
Jesaja 61:7-8 on paar salmi, mida rasketel hetkedel sageli lugesin.
Milline imeline tõotus!
"Häbi ja teotuse asemel te saate kahekordse osa..." ehk tasu.
Kui paljud teavad, mis tunne on kogeda häbi oma elus?
Kogu mu loomus tugines häbile, kuna mu isa kuritarvitas mind.
Küsimus polnud isegi tema tegudes,
vaid ma häbenesin iseennast, arvates, et minus on midagi viga.
Ja Saatanale meeldib juurutada seda mõtet me sees:
"Mis mul viga on? Mis mul viga on? Mis mul viga on? Mis mul viga on?"
On kellelgi teist ka taolise plaadi koopia olemas?
Eeldavasti on tegu
läbi aegade kõige paremini müüdud plaadiga.
"Mis mul viga on?"
Kuid esimene asi, mille Jeesus toob, on küsimus: "Mis minuga hästi on?"
"Ta on teinud patuks meie asemel selle, kes patust midagi ei teadnud,
et meie saaksime Jumala õiguseks tema sees."
Te võiks palvetada mu eest,
sest ma olen minemas Pariisi jagama seda sõnumit ka seal,
kuid 80% sealsetest inimestest pole kunagi näinud või omanud Piiblit.
Küll aga on neil surnuks tegev religioon.
Nii et kui te jääte vaikseks mu ütluse peale,
et meid on loodud Jumala õiguseks Kristuses...
Saatan tahab panna sind mõtlema vaid sellele, mis sul viga on
ja keskenduma oma vigadele.
Mida enam aga oma vigadele keskendud,
sest rohkem võimust need su üle võtavad.
Ma ei ütle sulle, et saa lahti oma vanadest harjumustest,
vaid ma ütlen - loo uusi harjumusi!
Luues Püha Vaimu abiga uusi harjumusi,
pole su elus enam ruumi halbadele harjumustele.
Ma ei ütle sulle: "Ära ela oma lihalikus loomuses!",
vaid ma ütlen: "Ela ja käi Jumala Vaimus!",
sest siis sa ei täida oma lihalikke himusid.
Sa ei pea pingutama kõigest väest mitte olla õel või pahane.
Ütle pigem: "Jumal, tahan järgida Püha Vaimu juhtimist.
Aita mul järgida Püha Vaimu juhtimist."
Sest kui seda teed, ei ela sa lihaliku loomuse järgi.
Ja isegi, kui eksid, võid paluda andeks
ning liikuda edasi,
sest tea, et Jumal armastab sind juba enne,
kui paremuse poole muutuma hakkad.
Jesaja 61:7 "Häbi ja teotuse asemel te saate kahekordse osa
ja ilutsete selles:
te pärite kahekordselt oma maal, teil on igavene rõõm."
Usun, et Saatan on meilt kõigilt midagi röövinud.
Osade jaoks on see rõõm ja rahu, teiste jaoks midagi muud.
Kuid hea uudis on see, et tänu Jumalale ja Tema Sõnale,
võime me saada tagasi kõik selle, mille hingevaenlane on meilt röövinud.
Täna pakume sulle 4 CD seeriat: "Kuidas tulla toime muutusega?"
Osade inimeste jaoks on muutused raskemad kui teiste jaoks,
kuid me kõik peame oma elus muutustega silmitsi seisma.
On ju lausa ütluski olemas: "Üks, mis on alati kindel, on muutus."
Me suhted muutuvad, me kehad muutuvad,
me rahaline seis võib muutuda.
Asjad muutuvad pidevalt, mistõttu peame tegelema nendega,
jäädes samas stabiilseks ja rahulikuks,
minnes eluga edasi ja nautides seda.
Nii et tahan tõesti julgustada sind tellima endale neid plaate.
Pole midagi paremat,
kui investeerida oma raha Jumala Sõnasse.
See on kõige võimsaim asi, mis meile on kättesaadav
ja see tõesti muudab me elusid kõige täiega.
Nii et kui jääd meiega,
jagan sinuga hetke pärast veel midagi olulist.
Elu on täis muutusi.
Kui õpime usaldama Jumalat keset oma muutusi
ja laseme Pühal Vaimul teha oma tööd keset muutusi,
võime kogeda rõõmu Tema muudatustest oma elus.
Saa teada, kuidas muudetud elule eelnevad muudetud meeled,
tellides endale 4 CD seeria: "Kuidas tulla toime muutusega?"
Püha Vaim tuleb, et teha sinuga koostööd su elus,
nii et kõik see, mis on su sees, tuleks esile.
Tema muudab ja taastab
ja Püha Vaim on ka ainuke,
kes teab parimat õigemat aega su elus
ja kõige õigeimat viisi, kuidas midagi teha.
Ta tõesti on me nõuandja.
Telli endale juba täna, kasutades ekraanil olevat infot.
Olen end pühendanud sellele,
et jagada sinuga regulaarselt Jumala Sõna,
sest ma tean, kui palju see võib muuta su elus.
Samas vajaksin, et sina pühenduksid partnerlusele meiega,
aidates meil toota neid saateid,
aga ka jagada Jumala Sõna ja armastust üle kogu maailma.
Võime toita näljaseid, pakkuda puhast vett ja medabi,
aidata katastroofide keskel.
Tuhat tänu, kui oled juba me partner - hindame seda väga
ja palume, et oleksid seda edaspidigi.
Kui sa aga pole veel me partner,
siis uuri lähemalt järele, mida see endast kujutab.
Kui mõistad, kui oluline su osa kogu loos on,
oled kindlasti ka põnevil oma osa täitma.
Nii et tänud kaalumast võimalust hakata me teenistuse partneriks.
Ole õnnistatud!
Mu mõtted rikkusid mu päeva veel enne, kui see alatagi jõudis.
Pidev võitlus.
Siis kuulsin meelte ühendusest.
Mu meeled, sõnad, tujud ja suhtumised -
kõik on omavahel seotud.
Mu mõtted mõjutavad mu vaadet elule
Mu maailma
Mu tervist ja isegi suhet Jumalaga
See on väga praktiline vahend, mille abil mõelda teisiti.
Osata mõelda, kui miski üle viskab.
See on hakanud muutma kõike.
"Meelte ühendused" - Joyce'i uus raamat.
Telli endale ekraanil oleva info kaudu juba täna.
ON SUL HETK?
VAATA JÄRGI
Usun, et üks oluline asi, mida endalt küsida, on:
kas ma kasvan vaimulikult?
Kas mu vaimses elus on mingit kasvu ja arengut?
Ma käisin aastaid kirikus, ilma, et oleksin üldsegi kasvanud.
Ma lihtsalt käisin kirikus.
Kuid me peaksime armastama Jumala Sõna.
1 Peetruse 2:2 ütleb:
"Nagu äsjasündinud lapsed igatsege vaimulikku selget piima,
et te selle varal kasvaksite pääste poole."
See tähendab teha koostööd Püha Vaimuga,
kes laseb sellel, mis Jumal on tasuta annina me sisse pannud,
tulla esile ja muuta maailmale nähtavaks.
Vaimulik kasv ja küpsus pole vaid olulised,
aga ka äärmiselt põnevad asjad.
Tähendad me jaoks rohkem kui arvatagi võid!
Oleme tänulikud oma sõpradele ja partneritele,
kes muudavad selle ülemaailmse teenistuse võimalikuks.
Üheskoos toidame näljaseid, riietame vaeseid
ja jagame evangeeliumit kõigi rahvastega.
Võta meiega ühendust juba täna, et saada infot kõige toimuva kohta
ja hakka meie partneriks,
jagades Kristuse armastust üle maailma.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele